《赠医士王明心》
明代·李之世

城中十室五药肆，朱牌粉额纷相向。十指茫茫看病人，恰似捉月虾蟆状。

我爱山人王明心，指头了了现诸相。为悯众生受病多，不辞身寄江湖上。

平头童子负奚囊，到处名山一相访。曾从庐顶掘仙茅，今在岭南食蒟酱。

中林亦有餐霞人，时时相过问无恙。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。